The Rolling Stones No. 2

The Rolling Stones No. 2 er et album av The Rolling Stones, utgitt i januar 1965.

Ikke overraskende fulgte The Rolling Stones No. 2 i sin forgjengers fotspor, ved å bestå hovedsakelig av coverlåter. Likevel inneholdt den tre sanger fra det stadig sterkere låtskriverparet Mick Jagger/Keith Richards. 

Ved å bruke coveret fra 12 X 5, det amerikanske albumet utgitt noen måneder før, ville The Rolling Stones No. 2 stort sett etterligne det neste amerikanske albumet The Rolling Stones, Now!.

«Time Is on My Side» var den første topp 10 singelen Stones fikk i USA, likevel spilte de inn sangen på nytt, i Chess Studios 8. november 1964, med gitar-intro for dette albumet.

En annen coverlåt, «Under the Boardwalk», ble utgitt som singel i Australia og toppet lista der i 3 uker.

The Rolling Stones No. 2 toppet den britiske albumlista tidlig i 1965, hvor den lå i 10 uker. Nok en  gang ble albumet fra The Rolling Stones et av årets best selgende album. 

The Rolling Stones No. 2 var ett av to album som ikke ble gitt ut i remasteret utgave på SACD/CD i 2002.

Sporliste 
Alle sanger er skrevet av Mick Jagger og Keith Richards, med mindre noe annet er oppgitt.
Side én
 «Everybody Needs Somebody to Love» (Solomon Burke/Jerry Wexler/Bert Russell) - 5:03
 «Down Home Girl» (Jerry Leiber/Arthur Butler) - 4:11
 «You Can't Catch Me» (Chuck Berry) - 3:38
 «Time Is on My Side» (Norman Meade) - 2:52
 «What a Shame» - 3:03
 «Grown Up Wrong» - 2:03
Side to
 «Down the Road Apiece» (Don Raye) - 2:55
 «Under the Boardwalk» (Arthur Resnick/Kenny Young) - 2:46
 «I Can't Be Satisfied» (McKinley Morganfield) - 3:26
 «Pain in My Heart» (Naomi Neville) - 2:11
 «Off the Hook» - 2:33
 «Susie Q» (Eleanor Broadwater/Dale Hawkins/Stan Lewis) - 1:50

Personell
The Rolling Stones
 Mick Jagger – sang, munnspill, perkusjon, tamburin 
 Brian Jones – gitar, banjo, bakgrunnsvokal 
 Keith Richards – gitarist og bakgrunnsvokal
 Charlie Watts – trommer og perkusjon
 Bill Wyman – bass og bakgrunnsvokal

Øvrige medvirkende
 Jack Nitzsche – piano og tamburin
 Ian Stewart – piano

Referanser

Eksterne lenker   
 

The Rolling Stones-album
Musikkalbum fra 1965
Musikkalbum produsert av Andrew Loog Oldham